b'\n_START_ARTICLE_\nAlbert Krantz\n_START_PARAGRAPH_\nAlbert Krantz (f\xc3\xb8dt ca. 1448 i Hamburg, d\xc3\xb8d 7. desember 1517 sammesteds) var en tysk historiker._NEWLINE_Han var s\xc3\xb8nn av Eggert Krantz, studerte teologi og rettsvitenskap i Rostock og K\xc3\xb6ln. Han ble professor og 1482 rektor ved Universitetet i Rostock. Han oppn\xc3\xa5dde ogs\xc3\xa5 akademiske grader i Mainz og Perugia. I 1493 vendte han tilbake til Hamburg. Senatet i Hamburg benyttet ham til mer enn \xc3\xa9n diplomatisk sendelse, og i 1500 utnevnte kongen av Danmark og hertugen av Holstein ham til dommer i deres konflikt om provinsen Ditmarsken. I 1508 ble han utnevnt til domdekan i Hamburg._NEWLINE_Krantz har s\xc3\xa6rlig betydning som Nordens historiker; han skrev Niedersachsens, Skandinavias og \xc3\x98st-Europas historie, spesielt kirkehistorie.'